
JUDEŢUL BIHOR 

CONSILIUL LOCAL AL COMUNEI SÎNTANDREI 

PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 30.01.2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 18 din 30 ianuarie 2018, la şedinţă sunt prezenţi 15 consilieri din totalul de 15 consilieri în funcţie. 
La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula-Anca Torjoc, doamna Adriana Avram, referent în cadrul compartimentului Resurse Umane, doamna Tudora Mihuța, consilier în cadrul Compartimentului Urbanism și Protecția Mediului, domnul Ilie Olari, consilier în cadrul Compartimentului Administrarea Domeniului Public și Privat și doamna Ioana Mihuț, consilier în cadrul Compartimentului Urbanism și Protecția Mediului.

Preşedintele de ședință, domnul consilier Ciprian Mihai Fechetea, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.
   Înainte de a se trece la ordinea de zi propriu zisă, d-na secretar Dorina Ilea supune din nou atenției doamnelor și domnilor consilieri faptul că au îndatorirea de a se prezenta la lucrările consiliului și la lucrările comisiilor de specialitate și să își înregistre prezența în evidența ținută de secretar. Consilierul care nu poate participa la ședință este obligat să comunice acest lucru primarului, secretarului sau președintelui de ședință. Sunt considerate absențe motivate cele intervenite în următoarele cazuri :
· Boală ;

· Concediu de odihnă ;

· Deplasări, delegări în țară și străinătate, efectuate în exercitarea mandatului, în interesul serviciului sau în interes personal ;

· Evenimentele deosebite intervenite în familie (naștere, căsătorie, deces, etc.);

· În cazul în care, în urma convocării de îndată a ședinței, în condițiile art. 39 alin.4 din Legea nr. 215/2001, legea administrației publice locale, republicată, cu modificările și completările ulterioare, consilierul nu a fost găsit sau este în imposibilitatea de a participa. 
   Totodată, d-na secretar precizează că potrivit Regulamentului privind organizarea și funcționarea Consiliului Local al comunei Sîntandrei, calitatea de consilier local încetează de drept înainte de expirarea duratei normale a mandatului în cazul lipsei nemotivate de la 3 ședințe consecutive ale consiliului local.
   De asemenea, d-na secretar Dorina Ilea supune spre aprobare procesele - verbale ale şedinţelor anterioare, cu rugămintea de a fi aprobate în bloc, respectiv, procesul verbal al ședinței ordinare din data de 19.12.2017, procesul verbal al ședinței de îndată din data de 20.12.2017 și procesul verbal al ședinței extraordinare din data de 09.01.2018. Nefiind probleme asupra conţinutului acestora, se supun la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și 1 „abținere” este adoptată H.C.L. nr. 6 din 30.01.2018 privind aprobarea proceselor verbale ale şedinţelor anterioare ale consiliului local.

Președintele de ședință, prezintă proiectul ordinii de zi:
1. Proiect de hotărâre privind însușirea inventarului actualizat al bunurilor care aparțin domeniului public și privat al comunei Sîntandrei la sfârșitul anului 2017.
Iniţiator: Primar Ioan Mărcuş

2. Proiect de hotărâre privind aprobarea organigramei și a statului de funcții pentru aparatul de specialitate al primarului Comunei Sîntandrei.

Iniţiator: Primar Ioan Mărcuş

3. Proiect de hotărâre privind stabilirea salariilor de bază pentru funcționarii publici si personalul contractual din cadrul aparatului de specialitate al primarului Comunei Sîntandrei.

Iniţiator: Primar Ioan Mărcuş

4. Proiect de hotărâre privind aprobarea Contractului de cesiune pentru transmiterea dreptului de a solicita eliberarea autorizațiilor de construire și de a executa lucrarea de investiție în numele și pe seama comunei Sîntandrei de către ADI Zona Metropolitană Oradea.

Inițiator: Primar Ioan Mărcuș

5. Proiect de hotărâre privind intrarea în acționariatul S.C. COMPANIA REOSAL S.A., a comunelor Cherechiu, Sâniob și Diosig și virarea aportului în numerar la capitalul social al S.C. COMPANIA REOSAL S.A. în sumă de 700 lei per acționar, reprezentând 0,1 % din acționariat.

Inițiator: Primar Ioan Mărcuș

6. Proiect de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 12277 Sîntandrei, nr. cadastral 12277, în suprafaţă de 300 mp, situat în localitatea Sîntandrei, str. Toamnei nr. 28.
Inițiator: Primar Ioan Mărcuș

7. Proiect de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 11845 Sîntandrei, nr. cadastral 11845, în suprafaţă de 132 mp, situat în localitatea Sîntandrei, lângă imobilul de pe str. Ciocârliei nr. 4.
Inițiator: Primar Ioan Mărcuș

8. Proiect de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 6780 Sîntandrei, nr. cadastral 6780, în suprafaţă de 122 mp, situat în localitatea Sîntandrei, str. Rozmarinului nr. 18.
Inițiator: Primar Ioan Mărcuș

9. Proiect de hotărâre privind aprobare PUZ pentru Introducere teren în intravilan și parcelare pentru amplasare locuințe cu funcțiuni complementare având ca beneficiari pe Pop Mircea Florian, Pop Mihaela Rodica și Tocai Ana Silvia.

Inițiator: Primar Ioan Mărcuș

10. Proiect de hotărâre privind aprobare PUZ Parcelare teren în vederea construirii de locuințe – Sîntandrei având ca beneficiari pe Mărcuș Dorin Dumitru, Mărcuș Luminița și Chiș Maria.

Inițiator: Primar Ioan Mărcuș

11.  Proiect de hotărâre privind aprobare PUZ pentru Lotizare teren pentru locuinte, generat de    imobilul nr. cad. 57278, 57279, 57283 com. Sîntandrei, sat Sîntandrei având beneficiari pe SC Lasovi SRL și Cseh Mădălina.

    Inițiator: Primar Ioan Mărcuș
12. Proiect de hotărâre privind aprobarea participării comunei SÎNTANDREI în cadrul proiectului    

“Development of the public health system in the cross-border area”, acronym HEALTH, și a contribuției proprii necesare implementării acestuia.
   Inițiator: Primar Ioan Mărcuș

    13. Proiect de hotărâre privind atribuire de denumire de străzi.

   Inițiator: Primar Ioan Mărcuș


 Dl. primar Ioan Mărcuș propune suplimentarea ordinii de zi cu următorul proiect: 

· Proiect de hotărâre pentru aprobarea propunerii privind evaluarea performanțelor profesionale individuale ale Secretarului Comunei Sîntandrei, pentru anul 2017.
De asemenea, dl. Primar, inițiatorul proiectelor de hotărâre, propune scoaterea de pe ordinea de zi a următoarelor puncte:

· Pct. 5 - Proiect de hotărâre privind intrarea în acționariatul S.C. COMPANIA REOSAL S.A., a comunelor Cherechiu, Sâniob și Diosig și virarea aportului în numerar la capitalul social al S.C. COMPANIA REOSAL S.A. în sumă de 700 lei per acționar, reprezentând 0,1 % din acționariat.
   Având în vedere informațiile solicitate de către consilieri cu privire la acordarea acestui Acord, dar și pe baza explicațiilor oferite de către d-na doamna Ioana Mihuț, consilier în cadrul Compartimentului Urbanism și Protecția Mediului, se propune dicutarea la o ședință viitoare.

   Ca urmare, dl. Primar cere amânarea dezbaterii privind acordarea acestui Acord și invitarea reprezentanților companiei Reosal în vederea participării la ședința viitoare.
- Pct. 8. - proiectul de hotărâre privind privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 6780 Sîntandrei, nr. cadastral 6780, în suprafaţă de 122 mp, situat în localitatea Sîntandrei, str. Rozmarinului nr. 18.
Motivarea constă în faptul că în extrasul CF cu privire la proprietatea d-lui Fechete Ionuț, nu figurează înscrisă construcția, respectiv, casa de locuit. Potrivit prevederilor legale doar constructorii de bună credință beneficiază de un drept de preempțiune la cumpărarea terenului alipit proprietății personale, în scopul extinderii grădinii și în regim de continuitate de gospodărie.

 Astfel, după înscierea construcției și eliberarea noului extras CFse va relua discuția cu privire la proiectul de hotărâre.

· Pct. 10 - proiectul de hotărâre privind aprobare PUZ Parcelare teren în vederea construirii de locuințe – Sîntandrei având ca beneficiari pe Mărcuș Dorin Dumitru, Mărcuș Luminița și Chiș Maria, propune retragerea proiectului de pe ordinea de zi, motivând următoarele:
Prin înregistrarea sistematică realizată de programul CESAR, s - a constatat modificarea geometriei și a suprafețelor celor patru terenuri care constituie suportul P.U.Z-lui supus discuției. 
Astfel suprafețele imobilelor – terenuri, sus menționate, deținute de Mărcuș Dorin Dumitru, Mărcuș Luminița și Chiș Maria, obținute prin contracte de vînzare - cumpărare, a fost diferită, fapt ce a dus la întârzierea obținerii avizului de Oportunitate a Instituției Arhitectului Șef.

Ca urmare, dl. Primar cere amânarea dezbaterii privind aprobarea acestui P.U.Z. într-o ședință viitoare până în momentul prezentării tuturor documentelor necesare de către beneficiarii Puz-ului.

Această propunere a fost discutată și în cadrul ședinței Comisiei de Urbanism, d-na Tudora Mihuța, consilier în cadrul Compartimentului Urbanism și Protecția Mediului, a prezentat comisiei de specialitate situația apărută, iar comisia nu a acordat aviz favorabil.

Proiectul ordinii de zi, cu modificările intervenite, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, 1 abținere, este adoptată H.C.L. nr. 7 din 30.01.2018 privind aprobarea ordinii de zi.

Se începe cu discutarea punctului 1 de pe ordinea de zi, respectiv:
- Proiect de hotărâre privind însușirea inventarului actualizat al bunurilor care aparțin domeniului public și privat al comunei Sîntandrei la sfârșitul anului 2017.

La punctul 1 de pe ordinea de zi, d-l Ilie Olari, consilier în cadrul Compartimentului Administrarea Domeniului Public și Privat prezintă inventarului actualizat al bunurilor care aparțin domeniului public și privat al comunei Sîntandrei la sfârșitul anului 2017, precizând că acest inventar a fost efectuat de către membrii comisiei de inventariere a bunurilor desemnați prin HCL nr. 166/ 19.12.2017. Această comisie a procedat la efectuarea inventarului bunurilor care alcătuiesc domeniul public și privat al comunei, care reflectă situația la zi a domeniului public și privat, respectiv intrările și ieșirile de bunuri în cursul anului 2017 (drumuri noi, străzi noi, modernizare străzi, rețele de apă, rețele de gaz, mijloace fixe achiziționate, vânzări terenuri domeniul privat, etc.).
    Dl. consilier Sebastian – Paul Tocai, preşedintele Comisiei Buget-Finanţe, prezintă avizul favorabil al comisiei de specialitate.



Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 8 / 30.01.2018 privind însușirea inventarului actualizat al bunurilor care aparțin domeniului public și privat al comunei Sîntandrei la sfârșitul anului 2017.
    La punctul 2 al ordinii de zi, dl. Primar prezintă proiectul de hotărâre privind aprobarea organigramei și a statului de funcții pentru aparatul de specialitate al primarului Comunei Sîntandrei.

    Doamna Adriana Avram, referent în cadrul compartimentului Resurse Umane, prezintă Structura organzatorică a statului de funcții, a organigramei și a numărului de personal al aparatului de specialitate al primarului Comunei Sîntandrei pentru anul 2018, precizând că la definitivarea proiectului de hotărâre, se vor avea în vedere următoarele :
· avizul favorabil al Agenției Naționale a Funcționarilor Publici nr. 69551 conexat cu nr. 69.203, 66377 și 63195 / 2018 înregistrat la Primăria Comunei Sîntandrei sub numărul 550/19.01.2018, pentru stabilirea funcțiilor publice din cadrul aparatului de specialitate al primarului Comunei Sîntandrei,

· adresa nr. 4372 / 05.05.2017 transmisă de Instituția Prefectului Județului Bihor cu privire la numărul maxim de posturi stabilit de către prefect.
    Dl. consilier Șuteu Sebastian dorește să știe dacă nu s-ar putea organiza un concurs în vederea ocupării funcției de Arhitect Șef.


D-na Adriana Avram subliniază faptul că în urma modificărilor survenite în noua lege, funcția de Arhitec Șef nu mai este prevăzută în organigramă, funcția de Arhitect Șef fiind asimilată cu funcția de șef birou.

D-l consilier Ciprian Fechetea dorește să știe cu ce ar ajuta existența funcției de Arhitect Șef în cadrul Primăriei Sîntandrei.


D-l consilier Șuteu Sebastian explică că această funcție este foarte importantă pentru dezvoltarea comunei, deoarece în prezent, conform modificărilor legislative intervenite, majoritatea primăriilor de pe raza județului Bihor nu mai pot emite autorizații de construire, oamenii find nevoiți să-și depună actele la Consiliul Județean.

Dl. consilier Ciprian Fechetea propune să fie trimiși angajații Primăriei Sîntandrei la cursuri de instruire și dezvoltare în vederea calificării acestora pentru a obține dreptul de a emite autorizații.


D-l Primar spune că aceasta nu este posibil în momentul de față, deoarece nu s-a organizat și nici nu se organizează niciun curs care să fie acreditat de RUR de acet fel, dar au fost efectuate demersurile necesare în vederea redobândirii atribuțiilor de a emite autorizații.     
     Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.
     Nemaifiind discuții pe marginea acestui proiect, dl. Consilier Ciprian Mihai Fechetea președinte de ședință, supune la vot proiectul de hotărâre privind aprobarea organigramei și a statului de funcții pentru aparatul de specialitate al primarului Comunei Sîntandrei, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 9 / 30.01.2018 privind aprobarea organigramei și a statului de funcții pentru aparatul de specialitate al primarului Comunei Sîntandrei.
   

La punctul 3 al ordinii de zi dl. Primar Ioan Mărcuş prezintă proiectul de hotărâre privind stabilirea salariilor de bază pentru funcționarii publici si personalul contractual din cadrul aparatului de specialitate al primarului Comunei Sîntandrei.

Doamna Adriana Avram, referent în cadrul Compartimentului Resurse Umane, propunere spre aprobare proiectul de hotărâre de stabilire a salariilor de bază pentru funcționarii publici și personalul contractual din aparatul de specialitate al primarului Comunei Sîntandrei, precizând că toate aceste modificări sunt necesare datorită modificărilor survenite la Legea cadru nr. 153 / 28.06.2017, privind salarizarea personalului plătit din fonduri publice, respectiv majorarea salariului minim brut din 2018 și a trecerii contribuțiilor de la angajator la angajat.

  Dl. consilier Tocai Sebastian preşedintele Comisiei Buget-Finanţe prezintă avizul favorabil al comisiei de specialitate cu privire la acest proiect de hotărâre.
  Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 15 voturi “pentru” fără voturi împotrivă sau abțineri este adoptată H.C.L. nr. 10 din 30.01.2018 privind stabilirea salariilor de bază pentru funcționarii publici si personalul contractual din cadrul aparatului de specialitate al primarului Comunei Sîntandrei.

  La punctul 4 al ordinii de zi, dl. Primar Ioan Mărcuș prezintă proiectul de hotărâre privind aprobarea Contractului de cesiune pentru transmiterea dreptului de a solicita eliberarea autorizațiilor de construire și de a executa lucrarea de investiție în numele și pe seama comunei Sîntandrei de către ADI Zona Metropolitană Oradea, precizând că la definitivarea proiectului de hotărâre, se va avea în vedere Adresa nr. 14/A din 15/01/2018 înregistrată la Primăria Comunei Sîntandrei sub nr. 505 / 18.01.2018 trimisă de către Zona Metropolitană Oradea.
  Dl. consilier Șuteu Sebastian Horia, președintele Comisiei de urbanism prezintă discuțiile avute în cadrul ședinței de comisie conform raportului de specialitate întocmit de dl. ADRIAN Jurcuț, consilier personal al primarului; proiectul primind aviz favorabil.
  De asemenea dl. Consilier Dănuț Torjoc, președintele Comisiei juridice prezintă avizul favorabil al comisiei de specialitate cu privire la acest proiect de hotărâre. 
  Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă, fără abțineri este adoptată H.C.L. nr. 11 din 30.01.2018 privind aprobarea Contractului de cesiune pentru transmiterea dreptului de a solicita eliberarea autorizațiilor de construire și de a executa lucrarea de investiție în numele și pe seama comunei Sîntandrei de către ADI Zona Metropolitană Oradea.      
  La punctul 6 al ordinii de zi, dl. Primar Ioan Mărcuș prezintă proiectul de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 12277 Sîntandrei, nr. cadastral 12277, în suprafaţă de 300 mp, situat în localitatea Sîntandrei.

  Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate. 

  Nefiind nicio obiecție, preşedintele de şedinţă, dl. Ciprian Mihai Fechetea supune la vot proiectul de hotărâre, prin vot deschis cu ridicarea mâinii şi cu 15 voturi “pentru” fără voturi împotrivă sau abțineri este adoptată H.C.L. nr. 12 din 30.01.2018 privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 12277 Sîntandrei, nr. cadastral 12277, în suprafaţă de 300 mp, situat în localitatea Sîntandrei.
  La punctul 7 al ordinii de zi dl. Primar Ioan Mărcuș prezintă proiectul de hotărâre privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 11845 Sîntandrei, nr. cadastral 11845, în suprafaţă de 132 mp, situat în localitatea Sîntandrei, lângă imobilul de pe str. Ciocârliei nr. 4. 
  Dl. consilier Sebastian – Paul Tocai, preşedintele Comisiei Buget-Finanţe prezintă avizul favorabil al comisiei de specialitate.

Nefiind discuții pe marginea acestui proiect, președintele de ședință, dl. Ciprian Mihai Fechetea îl supune la vot proiectul de hotărâre, prin vot deschis cu ridicarea mâinii şi cu 15 voturi “pentru” fără voturi împotrivă sau abțineri este adoptată H.C.L. nr. 13 din 30.01.2018 privind aprobarea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 11845 Sîntandrei, nr. cadastral 11845, în suprafaţă de 132 mp, situat în localitatea Sîntandrei, lângă imobilul de pe str. Ciocârliei nr. 4.  


  La punctul 9 al ordinii de zi dl. Primar Ioan Mărcuș prezintă proiectul de hotărâre privind aprobare PUZ pentru introducere teren în intravilan și parcelare pentru amplasare locuințe cu funcțiuni complementare având ca beneficiari pe Pop Mircea Florian, Pop Mihaela Rodica și Tocai Ana Silvia.
  Domnul consilier Sebastian Paul Tocai, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal și se retrage din sala de ședință pe perioada deliberării acestui punct.
  Dl. consilier Șuteu Sebastian Horia, președintele Comisiei de urbanism prezintă PUZ-ul conform schiței și raportului de specialitate al Compartimentului de Urbanism și Protecția Mediului, primind avizul favorabil al comisiei de specialitate.


  Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și 1 „abținere”, este adoptată H.C.L. nr. 14 / 30.01.2018 privind aprobare PUZ pentru Introducere teren în intravilan și parcelare pentru amplasare locuințe cu funcțiuni complementare având ca beneficiari pe Pop Mircea Florian, Pop Mihaela Rodica și Tocai Ana Silvia.
  La punctul 11 de pe ordinea de zi, dl. Primar Ioan Mărcuș prezintă proiectul de hotărâre privind aprobare PUZ pentru lotizare teren pentru locuințe, generat de imobilul nr. cad. 57278, 57279, 57283 com. Sîntandrei, sat Sîntandrei având beneficiari pe SC Lasovi SRL și Cseh Mădălina.

  Domnul consilier Ovidiu Alexandru Cseh, precizează că la acest punct al ordinii de zi, are un interes față de problema care se dezbate anunțând abținerea de la vot și cere consemnarea în procesul verbal.
  Dl. consilier Șuteu Sebastian Horia, președintele Comisiei de urbanism prezintă PUZ-ul conform schiței și raportului de specialitate al Compartimentului de Urbanism și Protecția Mediului, primind avizul favorabil al comisiei de specialitate.


  Nemaifiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și 1 „abținere”, este adoptată H.C.L. nr. 15 / 30.01.2018 privind aprobare PUZ pentru lotizare teren pentruț, generat de imobilul nr. cad. 57278, 57279, 57283 com. Sîntandrei, sat Sîntandrei având beneficiari pe SC Lasovi SRL și Cseh Mădălina.

Se discută în continuare pct. 13, de pe ordinea de zi:
dl. Primar Ioan Mărcuș prezintă proiectul de hotărâre privind atribuire de denumire de străzi pentru terenul din domeniul public al comunei Sîntandrei cu categoria de folosință drum, identificat prin nr. cad. 10229, înscris în cartea funciară nr. 11229 Sîntandrei cu suprafața de 7864 mp urmând să-i fie atribuită denumirea de Strada Parcului.

   Dl. consilier Șuteu Sebastian Horia, președintele Comisiei de urbanism prezintă discuțiile avute în cadrul ședinței de comisie conform raportului de specialitate al Compartimentului de Urbanism și Protecția mediului, primind avizul favorabil al comisiei de specialitate.
   Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă, fără abțineri este adoptată H.C.L. nr. 16 din 30.01.2018 privind atribuirea de denumiri de străzi în comuna Sîntandrei.      

  La punctul 12 de pe ordinea de zi, dl. Primar Ioan Mărcuș prezintă proiectul de hotărâre privind aprobarea participării comunei SÎNTANDREI în cadrul proiectului “Development of the public health system in the cross-border area”, acronym HEALTH, și a contribuției proprii necesare implementării acestuia. Acest proiect este necesar să fie aprobat în vederea depunerii unei cereri de finanțare pentru suma de 50.000 euro având în vedere Apelul de Proiecte numărul 3 din cadrul Programului Interreg V-A România – Ungaria, implementat în perioada de programare 2014 – 2020, Prioritatea de Investiții 9/a – INVESTIȚII ÎN INFRASTRUCTURA DE SĂNĂTATE – ÎN CADRUL AXEI PRIORITARE 4, ÎMBUNĂTĂȚIREA SERVICIILOR DE ÎNGRIJIRE A SĂNĂTĂȚII – 7.534.323,00 EURO (FEDR). Acest proiect a pornit de la nevoia de a susține îmbunătățirea serviciilor medicale oferite în cadrul centrului de permanent din comuna Sîntandrei.
 Dna. consilier Simona Claudia Oșvat, preşedintele Comisiei Învățământ prezintă avizul favorabil al comisiei de specialitate.


 Nefiind discuții pe marginea acestui punct, dl. Consilier Ciprian Mihai Fechetea președinte de ședință, îl supune la vot, prin vot deschis prin ridicarea mâinii și cu 15 voturi „pentru”, fără voturi „împotrivă” și fără „abțineri”, este adoptată H.C.L. nr. 17 / 30.01.2018 privind aprobarea participării comunei SÎNTANDREI în cadrul proiectului “Development of the public health system in the cross-border area”, acronym HEALTH, și a contribuției proprii necesare implementării acestuia.
  Se trece la discutarea punctului suplimentar introdus pe ordinea de zi și anume:

- Proiect de hotărâre pentru aprobarea propunerii privind evaluarea performanțelor profesionale individuale ale Secretarului Comunei Sîntandrei, pentru anul 2017. D-l Primar Ioan Mărcuș prezintă proiectul de hotărâre, precizând faptul că, potrivit prevederilor art. 107 alin. 2 lit. d din Hotărârea Guvernului României nr. 611 / 2008 pentru aprobarea normelor privind oganizarea și dezvoltarea carierei funcționarilor publici, care prevede: primarul are calitatea de evaluator, pe baza propunerii consiliului local, pentru secretarul comune, iar evaluarea performanțelor profesionale individuale ale funcționarilor publici se face de către evaluator prin raportarea criteriilor de performanță la gradul de îndeplinire a obiectivelor individuale prevăzute pentru perioada evaluată.

D-na consilier Geta Mihalca, președintele Comisiei Juridică prezintă avizul favorabil al Comisiei de specialitate.
   Nefiind discuţii pe marginea acestui proiect, preşedintele de şedinţă, dl. Ciprian Mihai Fechetea îl supune la vot, prin vot deschis cu ridicarea mâinii şi cu 15 voturi “pentru”, fără voturi împotrivă, fără abțineri este adoptată H.C.L. nr. 18 din 30.01.2018 privind aprobarea propunerii privind evaluarea performanțelor profesionale individuale ale Secretarului Comunei Sîntandrei, pentru anul 2017.
La ședință, participă dl. Adrian Dobai care solicită construirea trotuarului de la strada Lăcrimioarei până la Vlad Alexandru, paralel cu drumul județean și calea ferartă.

Domnul consilier Cseh Ovidiu propune să li se atragă atenția oamenilor care și-au extins proprietatea până pe trotuarele proprietate publică a comunei Sîntandrei făcându-le în acest fel inpracticabile. 
Domnul consilier Ciprian Fechetea solicită să intervină Poliția Locală Sîntandrei în vederea aplicării Regulamentului pentru stabilirea şi sancţionarea unor contravenţii pe raza administrativ-teritorială a Comunei Sîntandrei, aprobat prin HCL nr. 32 / 31.10.2016.
Totodată dl. Adrian Dobai, prezent la ședință, solicită amplasarea a 2 stâlpi: unul la intersecția străzii Vlad Alexandru cu Oneștilor și unul pe strada Abatorului care ar trebui să fie îndreptat iar în cazul în care nu se poate, să fie schimbat.

Dl. consilier Teo Timiș subliniază faptul că a mai fost discutată această problemă și că la primele lucrări din primăvară care se vor demara vor fi avuți în vedere și acei stâlpi.

→ Dl. consilier Teo Timiș cere să se ia anumite măsuri cu privire la terenurile proprietate privată care nu sunt curățate.

Cu privire la această problemă d-na consilier Achim Daniela subliniază faptul că au fost emise avertizări de către Poliția locală pe parcursul întregii veri. 

Dl. Primar susține că au fost curățate foarte multe parcele în urma avertismentelor emise de Poliția locală iar cele care au rămas neîngrijite se datorează faptului că în urma vânzărilor succesive a parcelor de teren nu s-au putut identifica proprietarii.
Dl. consilier Teo Timiș cere să se adopte modelul unguresc cu privire la îngrijirea proprietăților, adică să se stabilească o zi pe lună în care să se curețe proprietățile de către deținătorii lor, iar cei care nu se conformează să li se curețe parcele de către Primărie în schimbul unei sume stabilite de către instituție prin factură emisă. Totodată, el cere să fie amenajate locuri pentru depozitarea gunoaielor.

Dl. Primar afirmă că la sfârșitul toamnei în luna octombrie, timp de o săptămână, zi de zi s-au colectat resturile vegetale, oamenii având posibilitatea de a-și curăța proprietățile iar o astfel de măsură nu ar fi oportună.

Dl. consilier Ovidiu Cseh propune să se verifice care cetățeni nu au încheiate contracte cu Reosalul în vederea colectării gunoiului și care merg să depoziteze gunoiul la întâmplare, în afara platformei special amenajate în acest sens.
→ Dl. consilier Ovidiu Cseh cere să se ia măsuri cu privire la :

· str. Abatorului – stradă în care s-a investit o sumă mare de bani cu privire la curățarea șanțurilor iar un locuitor a pus tuburi de metal și piatră peste acestea, blocându-le în acest fel,
· blocurile Fibratex – unde cetățenii au construite cotețe de găini și porci. El propune să meargă Poliția locală să le desființeze pentru a se putea igieniza acea zonă.
    Dl. consilier Ciprian Fechetea propune ca toată strada Abatorului să aibă trotuare construite.

    Dl. consilier Șuteu Sebastian revine la propunerea discutată și în ședințele anterioare de a se construi trotuare în zona Școlii Gimnaziale cu clasele I - VIII din Comuna Sîntandrei. 
La Diverse, dl. Primar prezintă următoarele cereri :

→ Dl. Chiș Daniel, domiciliat în com. Sîntandrei, sat Sîntandrei, nr. 576, jud. Bihor, având în vedere răspunsul nefavorabil primit la cererea anterioară, revine cu o nouă cerere înregistrată la instituția Comunei Sîntandrei sub nr. 1049 din data de 30.01.2018 solicitând de data aceasta atribuirea unui teren, într-o zonă accesibilă și pe timp de ploaie, pentru parcarea mașinilor care le deține pentru instalarea albinelor și construirea unei hale pentru depozitarea produselor apicole.
Domnul consilier Ovidiu Alexandru Cseh prezintă discuțiile avute și în ședința Comisiei de specialitate, respectiv a Comisiei de Urbanism. În urma analizării cererii și a discuțiilor prezentate consilierii decid identificarea unui teren în vederea vânzării acestuia.
→ Societatea RCS & RDS solicită aprobarea accesului pe un imobil / teren în zona de Sud a comunei în vederea construirii unui turn cu înălțimea de 30 m pentru amplasarea unor echipamente de telecomunicații; consilierii decid să se solicite mai multe detalii tehnice despre amplasarea acestei antene pentru a se asigura că acea antenă nu va afecta oamenii care locuiesc în zonă .

Dl. consilier Ciprian Mihai Fechetea propune să i se atribuie un teren în zona cimitirului unde cu siguranță nu va fi nimeni afectat.
  Nefiind alte probleme la ordinea de zi, întrebări sau interpelări, preşedintele de şedinţă, domnul consilier Ciprian Mihai Fechetea, declară închise lucrările şedinţei.

